Knattspyrnufélag Reyðarfjarðar
Knattspyrnufélag Reyðarfjarðar er íþróttafélag frá Reyðarfirði, stofnað 2007.  Félagið leikur í utandeild Austurlands, Bikarkeppni UÍA (Malarvinnslubikarnum).

Saga 
Þó Knattspyrnufélag Reyðarfjarðar sé stofnað árið 2007 nær saga félagsins aftur til ársins 2006 þegar það hóf starfsemi.  Það ár spilaði liðið undir merkjum Súlunnar frá Stöðvarfirði og lék á Stöðvarfjarðarvelli.  Gengi liðsins var undir væntingum og endaði liðið í 6.sæti af 6 liðum í B-riðli Malarvinnslubikarsins, með 7 stig úr 10 leikjum.

Í mars 2007 var félagið formlega stofnað og lék undir eigin nafni í Malarvinnslubikarnum það sumar.  Árangur liðsins var góður og endaði liðið í 3.sæti af 9.liðum í keppninni með 16 stig úr 8 leikjum og markatöluna  +25 (37-12).  Reyndar sigraði liðið líka Vetrarbruna frá Djúpavogi 3-0 í 2.umferð keppninnar en þau úrslit voru ógild þegar Vetrarbruni sagði sig úr keppni.

Árið 2008 skráði félagið sig til leiks í 3.deild karla.  Eftir slakt gengi á undirbúningstímabilinu dróg félagið umsókn sína til baka og hélt áfram þáttöku sinni í Malarvinnslubikarnum.  Þar var gengið ekki sem skildi og endaði liðið í 5.sæti af 6 liðum með 13 stig úr 10 leikjum.  Eins undarlega og það kann að hljóma var Knattspyrnufélag Reyðarfjarðar eina félagið í keppninni sem lék alla sína leiki það árið, en það helgast af því að Dýnamó Höfn sagði sig úr keppni áður en tímabilinu lauk. 

Þetta sama ár tók félagið einnig í fyrsta skipti þátt í VISA-bikarnum þar sem liðið sigraði Boltafélag Norðfjarðar í 1.umferð en datt út gegn Fjarðabyggð í 2.umferð.

Stjórn og Starfsfólk 
Ólafur Kristinn Kristínarson hefur verið formaður félagsins frá upphafi. Kjartan Bragi Valgeirsson var þjálfari félagsins tímabilið 2006 en Konráð Þór Vilhjálmsson 2007 og 2008.  Á haustdögum 2008 tók Þórður Vilberg Guðmundsson svo við starfinu.

Núverandi stjórn félagsins er svo skipuð:
 Formaður: Ólafur Kristinn Kristínarson
 Gjaldkeri: Einar Örn Hallgríms
 Aðalritari: Páll Jóhannesson
 Framkvæmdastjóri: Kjartan Bragi Valgeirsson
 Dómsmálaráðherra: Atli Már Sigmarsson
 Knattspyrnustjóri: Þórður Vilberg Guðmundsson

Leikmannahópur 2008

Tölfræði 
 Stærstu deildarsigrar: 0-17 gegn KF. Fjarðaál 1. ágúst 2007
                        6-0 gegn 06.Apríl 25. júní 2006 (sem Súlan)
                        2-7 gegn 06.Apríl 16. júlí 2006 (sem Súlan)
                        1-6 gegn Umf. Þristur 23.júní 2008

 Stærsti heimasigur: 6-0 gegn 06.Apríl 25. júní 2006 (sem Súlan)
 Stærsti útisigur: 0-17 gegn KF. Fjarðaál 1. ágúst 2007
 Stærstu deildartöp: 1-6 gegn UMFB 2008
                     2-5 gegn Höttur B 2007
                     2-5 gegn Boltafélag Norðfjarðar 2008
 Fljótastur til þess að skora mark: Alexander Freyr Sigurðsson 2007 70 sek gegn HRV
 Flestir Deildarleikir: 25, Kjartan Bragi Valgeirsson
 Flest deildarmörk: 14, Ævar Valgeirsson
 Flest deildarmörk á einu tímabili: 9,Ævar Valgeirsson , 2006
 Flest mörk skoruð í einum leik: 4, Ævar Valgeirsson gegn KF. Fjarðaál 1. ágúst 2007
 Flest mörk skoruð á tímabili (lið): 37, 2007
 Fæst mörk skoruð á tímabili (lið) : 23, 2006 (Súlan)
 Flest mörk fengin á sig á tímabili (lið) : 27, 2008
 Fæst mörk fengin á sig á tímabili (lið) : 12, 2007
 Flest stig á tímabili: 15 - 8 leikir 2007

Tenglar 
 Heimasíða Félagsins
 Eldri síða félagsins 
 Heimasíða Súlunnar 

Reyðarfjörður